Diari Oficial de la Generalitat Valenciana


Sumari del DOGV 8147, del 11-10-2017 (2017/8937)

ACORD de 6 d'octubre de 2017, del Consell, pel qual s'autoritza una modificació en el pressupost d'ingressos i una transferència del capítol 4 al 7 en el programa 313.50, Inclusió social, de la Vicepresidència i Conselleria d'Igualtat i Polítiques Inclusives, per un import d'1.411.644,32 euros. Expedient número 16.020/17-110.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8147

Data del DOGV
:   11-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8937


Data del document
:   06-10-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 6 d'octubre de 2017, del Consell, pel qual s'autoritza una modificació en el pressupost d'ingressos i una transferència del capítol 4 al 7 en el programa 313.50, Inclusió social, de la Vicepresidència i Conselleria d'Igualtat i Polítiques Inclusives, per un import d'1.411.644,32 euros. Expedient número 16.020/17-110. [2017/8937]  
Amb data 7 de juliol de 2017, el Consell va autoritzar una generació de crèdit i la inclusió d'una nova línia de subvenció S5177, «Programes d'interés general a càrrec del 0,7 % IRPF», per un import de 27.217.590,32 euros, en l'annex de transferències i subvencions corrents del programa 313.50, Inclusió social, de la Vicepresidència i Conselleria d'Igualtat i Polítiques Inclusives, destinada a finançar programes d'interés general per a atendre fins d'interés social a càrrec de l'assignació tributària del 0,7 % de l'IRPF a la Comunitat Valenciana.  
  
L'esmentada modificació pressupostària tenia el seu origen en aplicació del que preveu l'Acord del Consell de ministres de 23 de juny, pel qual s'autoritzen els crèdits de distribució, i la distribució resultant, aprovats pel Consell Territorial de Serveis Socials i del Sistema per a l'Autonomia i Atenció a la Dependència, destinats a subvencionar, per part de les comunitats autònomes i ciutats amb estatuts d'autonomia, programes d'interés general a càrrec de l'assignació del 0,7 % de l'IRPF, per a l'any 2017.  
L'article 4 del Reial decret 536/2013, de 12 de juliol, pel qual s'estableixen les bases reguladores de les subvencions estatals destinades a la realització de programes d'interés general a càrrec de l'assignació tributària de l'IRPF en l'àmbit de la Secretaria d'Estat de Serveis Socials i Igualtat, estableix que «en cap cas es podran finançar projectes d'inversió, excepte pel que fa a l'equipament i obres d'adaptació i rehabilitació així com la finalització de programes d'inversió finançats en convocatòries anteriors».  
D'altra banda, després d'acord amb les entitats del tercer sector de la Comunitat Valenciana, la Plataforma d'Organitzacions No Governamentals de Desenvolupament i el Consell de Joventut de la Comunitat Valenciana, la Vicepresidència i Conselleria d'Igualtat i Polítiques Inclusives considera oportú que, durant l'any 2017, es mantinga l'esquema d'execució que havia establit l'Estat, als efectes de no generar una disrupció en les activitats finançades a les entitats.  
En conseqüència, l'esmentada conselleria proposa la inclusió d'una nova línia de subvenció en el capítol 7 del programa 313.50, Inclusió social, per un import d'1.411.644,32 euros que preveu les inversions.  
  
Per tot això, en virtut del que disposen els articles 21 i 23 de la Llei 14/2016, de pressupostos de la Generalitat per a l'exercici 2017, a proposta del conseller d'Hisenda i Model Econòmic, el Consell, prèvia deliberació, en la reunió de 6 d'octubre de 2017,  
  
  
ACORDA  
  
Primer  
Autoritzar la modificació en el pressupost d'ingressos que tot seguit s'indica:  
  
Aplicació Import  
401.08. Transferències corrents finalistes de l'Administració de l'Estat. Àrea de Treball i Serveis Socials - 1.411.644,32  
701.08. Transferències de capital finalistes de l'Administració de l'Estat. Àrea de Treball i Serveis Socials 1.411.644,32  
Total 0,00  
  
  
Segon  
Autoritzar una minoració de crèdit en el pressupost de despeses, en l'aplicació 75.72.80.119.24.8 per un import d'1.411.644,32 euros, que implica la minoració de la línia de subvenció S5177 amb el detall següent:  
Tercer  
Autoritzar un increment de crèdit en la 91.38.78.522.53.1 per un import d'1.411.644,32 euros, que implica la inclusió, en el seu annex de transferències i subvencions de capital d'una nova línia de subvenció per l'import i amb les dades descriptives que s'indica tot seguit:  
  
  
Codi S5185 Denominació: programes d'interés general (inversions) a càrrec del 0,7 % IRPF  
  
Import: 1.411.644,32 Beneficiaris previstos: entitats sense ànim de lucre  
  
Mode de Concessió:  
  
Concurrència competitiva Descripció i finalitat: finançament de programes d'interés general per a atendre fins d'interés social a càrrec de l'assignació tributària del 0,7 % de l'IRPF a la Comunitat Valenciana  
Aportació de la Generalitat no condicionada  
Aportació externa  
I701.08 M. Sanitat, Ser. Soc. o Igualtat 1.411.644,32  
  
  
  
Quart  
Com a conseqüència de les modificacions anteriors es modifiquen en la FP3 del programa 313.50, les dades relatives a l'aplicació d'ingressos 401.08 i 701.08, que queden establerts en els termes següents:  
  
Codi ingressos Origen / Destinació del finançament Cap Línia Import  
401.08 Transferències corrents finalistes de l'Administració de l'Estat. Àrea de Treball i Serveis Socials   
 Pensions assistencials 4 T0227 334.337,66  
 Programes interés social a càrrec del 0,7 % assignació de l'IRPF 4 S5177 08.823.800,00  
701.08 Transferències de capital finalistes de l'Administració de l'Estat. Àrea de Treball i Serveis Socials   
 Programes interés social a càrrec del 0,7 % assignació de l'IRPF 7 S5185 1.411.644,32  
  
  
València, 6 d'octubre de 2017.- La consellera secretària: Mónica Oltra Jarque.